b'\n_START_ARTICLE_\nDegendorfas\n_START_SECTION_\nIstorija\n_START_PARAGRAPH_\nSeniausios gyvenviet\xc4\x97s liekanos prie Dunojaus yra 8000 met\xc5\xb3 senumo. Bronzos am\xc5\xbeiuje ir kelt\xc5\xb3 laikais vietov\xc4\x97 nuolat buvo gyvenama. Imperatorius Henrikas II u\xc5\xbe\xc4\x97m\xc4\x97 apylinkes 1002\xc2\xa0m._NEWLINE_1337 ar 1338\xc2\xa0m. mieste vyko antisemitiniai pogromai, nes \xc5\xbeydai buvo kaltinami d\xc4\x97l Juodosios mirties. Gaisrai \xc5\xbeyd\xc5\xb3 kvartaluose i\xc5\xa1plito po vis\xc4\x85 Degendorf\xc4\x85. 1360\xc2\xa0m. buvo prad\xc4\x97ta statyti \xc5\xa0v. Petro ir Povilo ba\xc5\xbeny\xc4\x8dia buvusiame \xc5\xbeyd\xc5\xb3 kvartale. Nuo XV a. joje saugomas reliktas, Monstrancija su bendruomen\xc4\x97s vandeniu, kuris, teigiama, buvo stebuklingai apsaugotas nuo \xc5\xbeyd\xc5\xb3 apnuodijimo. Ta\xc4\x8diau to laiko pogrom\xc5\xb3 apra\xc5\xa1ymai \xc5\xa1io fakto nemini. Ba\xc5\xbeny\xc4\x8dioje prasid\xc4\x97jo kasmetinis Deggendorfer Gnad, svarbi Bavarijos katalik\xc5\xb3 piligrimyst\xc4\x97._NEWLINE_Apie 1970\xc2\xa0m. d\xc4\x97mesys nuo tariamo stebuklo buvo perkeltas \xc4\xaf bendr\xc4\x85 eucharistijos \xc5\xa1ventim\xc4\x85. 1992\xc2\xa0m. piligrimyst\xc4\x97 baig\xc4\x97si, nes R\xc4\x97gensburgo vyskupas Manfred M\xc3\xbcller prikal\xc4\x97 plok\xc5\xa1tel\xc4\x99, pasmerkian\xc4\x8di\xc4\x85 legend\xc4\x85._NEWLINE_Po Antrojo pasaulinio karo mieste buvo \xc5\xbeyd\xc5\xb3 pab\xc4\x97g\xc4\x97li\xc5\xb3 stovykla. Jame buvo 2 t\xc5\xabkst. pab\xc4\x97g\xc4\x97li\xc5\xb3, jie leido 2 laikra\xc5\xa1\xc4\x8dius, \xe2\x80\x9eDeggendorf Center Review\xe2\x80\x9c ir \xe2\x80\x9eCum Ojfboj\xe2\x80\x9c, tur\xc4\x97jo sinagog\xc4\x85, mikvah, ko\xc5\xa1erin\xc4\x99 virtuv\xc4\x99. Stovykloje funkcionavo net vietin\xc4\x97 valiuta\xc2\xa0\xe2\x80\x93 Degendorfo doleris. Dauguma pab\xc4\x97g\xc4\x97li\xc5\xb3 buvo perkelti i\xc5\xa1 Terezino koncentracijos stovyklos. Pab\xc4\x97g\xc4\x97li\xc5\xb3 stovykla u\xc5\xbedaryta 1949\xc2\xa0m. bir\xc5\xbeelio 15 d.'